มีตุ่มเล็กๆขึ้นตามตัว มีอาการคัน กดแล้วเป็นน้ำใสๆ ไปพบแล้ว ให้ยาทาและยาแก้แพ้มาคับ แต่ไม่หาย ไม่ทราบว่าเกิดจากอะไรครับ
สวัสดีค่ะ สาเหตุของการเกิดผื่นที่เป็นตุ่มน้ำใส(เรียกว่าvesicle)มีหลายสาเหตุได้แก่1.ผื่นผิวหนังอักเสบ(eczema)โดยระยะแรก จะมีผื่นแดงคัน ผิวหนังบวมต่อมาเกิดเป็นตุ่มน้ำเล็กๆใสๆเมื่อตุ่มน้ำแตกออกจะแห้งแล้วกลายเป็นสะเก็ด หากเกิดเป็นเวลานานหรือเรื้อรังรวมกับมีการเกาซ้ำไปซ้ำมาจากอาการคันผื่นจะกลายเป็นผื่นหนา แห้ง แข็ง เห็นลายเส้นของผิวหนังชัดและมีสีคล้ำ สามารถเกิดได้กับผิวหนังทุกส่วนของร่างกาย อาจเกิดตำแหน่งเดียว หรือหลายตำแหน่งพร้อมกัน สาเหตุอาจเกิดจากแพ้สารเคมีบางอย่าง เรียกว่าผื่นแพ้สัมผัส(allergic contact dermatitis)หรือเป็นโรคผิวหนังอักเสบชนิดSeborrheic dermatitis2.การติดเชื้อไวรัสที่ทำให้เกิดโรคอีสุกอีใสซึ่งมักจะต้องมีอาการคล้ายกับอาการของไข้หวัดนำมาก่อน เช่น ไข้ ปวดศีรษะ เจ็บคอ ผื่นจะขึ้นทั่วตัว รวมถึงใบหน้า ผื่นจะเริ่มจากการเป้นผื่นแดง ต่อมากลายเป็นตุ่มน้ำใส แล้วจึงกลายเป็นตุ่มหนองเล็กๆ จนกระทั่งตกสะเก็ดแห้งไปในที่สุด ซึ่งหาก มีอาการดังกล่าว ก็จะเข้าข่ายโรคนี้ แต่ถ้าหากเคยเป็นอีสุกอีใสมาแล้ว ผื่นที่เป็นตุ่มน้ำใสอาจเป็นผื่นของงูสวัดซึ่งเป็นการกำเริบของเชื้อไวรัสที่ทำให้เกิดโรคอีสุกอีใสได้ โดยผื่นของงูสวัสจะเป็นแค่เฉพาะที่ ไม่ได้เป็นทั่วตัวแบบอีสุกอีใส โดยจะมีการปวด และอาการแสบร้อนบริเวณที่เป็นผื่นร่วมด้วย3.การติดเชื้อแบคทีเรียบางชนิด ก็ทำให้เป็นผื่นที่เป็นตุ่มน้ำใสในระยะเริ่มแรกได้ โดยต่อมาจะเป็นกลายเป็นตุ่มหนอง ผิวหนังบริเวณรอบๆ จะบวมแดงอักเสบ มักมีอาการไข้และปวดเมื่อยร่วมด้วย4.โรคผิวหนังที่เกิดจากโรคภูมิแพ้ตนเองชนิดต่างๆดังนั้นหาก ใช้ยาแก้แพ้ชนิดรับประทาน และทาผิวหนังไปซักระยะแล้ว อาการไม่ดีขึ้น ควรกลับไปพบแพทย์เพื่อติดตามอาการและหาสาเหตุค่ะ เนื่องจากการวินิจฉัยโรคผิวหนังในหลายกรณี ไม่สามารถหาสาเหตุได้ตั้งแต่ครั้งแรก ต้องติดตามดูต่อไปค่ะ